./data/phi0978/phi001/phi0978.phi001.perseus-lat2.xml
Pliny the Elder
stagnantes pigrasque merito damnant,utiliores quae profluunt existimantes, cursu enim percussuque ipso extenuari atque proficere; eoque mirorcisternarum ab aliquis maxime probari  sed hi rationemadferunt, quoniam levissima sit imbrium, ut quae subirepotuerit ac pendere in aëre  ideo et nives praeferuntnivibusque etiam glaciem, velut ad infinitum coacta subtilitate; leviora enim haec esse et glaciem multo levioremaqua  horum sententiam refelli interest vitae  in primisenim levitas illa deprehendi aliter quam sensu vix potest,nullo paene momento ponderis aquis inter se distantibus nec levitatis in pluvia aqua argumentum est subisse eamin caelum, cum etiam lapides subire appareat cadensqueinficiatur halitu terrae, quo fit ut pluviae aquae sordiumplurimum inesse sentiatur citissimeque ideo calefiat aquapluvia  nivem quidem glaciemque subtilissimum elementieius videri miror adposito grandinum argumento, e quibuspestilentissimum potum esse convenit  nec vero pauciinter ipsos e contrario ex gelu ac nivibus insaluberrimospotus praedicant, quoniam exactum sit inde quod tenuissimum fuerit  minui certe liquorem omnem congelationedeprehenditur et rore nimio scabiem fieri, pruina uredinem, cognatis et nivis causis  pluvias quidem aquas celerrime putrescere convenit minimeque durare in navigatione  Epigenes autem aquam, quae septies putrefactapurgata sit, ait amplius non putrescere  nam cisternasetiam medici confitentur inutiles alvo duritia faucibusque,etiam limi non aliis inesse plus aut animalium, quae faciunt taedium item confitendum habent nec statimamnium utilissimas esse, sicuti nec torrentium ullius, lacusque plurimos salubres  quaenam igitur et cuius generis aptissimae? aliae alibi  Parthorum reges ex Choaspeet Eulaeo tantum bibunt; eae quamvis in longinqua comitantur illos  sed horum placere, non quia sint amnes,apparet, quoniam neque e Tigri neque Euphrate neque emultis aliis bibunt